fi en fi fr fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi en wuu fi fi fi en en fi en fi en wuu fi fi fi en en fi en fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fr fi fi fi fi fi fi fi fi fi fi fi fi fi fi fi nl fi fi en fi fi fi es es en es fi fi
Mikko Korhoselle jälleen tuhti onnistuminen Italian Openissa - Golfpiste.com
27.9.–4.10. - Live Scoring - Seuraa suomalaisten menestystä
DP World TourAlfred Dunhill Links ChampionshipTapio Pulkkanen, Kalle Samooja, Sami VälimäkiPGA TourSanderson Farms ChampionshipChallenge TourHopps Open de ProvenceRoope Kakko, Oliver Lindell
LPGA TourThe Ascendant LPGA benefiting Volunteers of AmericaMatilda Castren, Sanna NuutinenEpson TourTuscaloosa Toyota ClassicKiira RiihijärviAsian TourMercuries Taiwan MastersJanne Kaske
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
DP World TourKarsintakilpailu (1. vaihe/Tanska)Niclas Hellberg, Matias Honkala, Ilari SauloAlps TourCastelconturbia Alps Open Eemil AlajärviPro Golf TourCastanea Resort ChampionshipLassi Burman, Alex Hietala
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
DP World Tour - Kilpagolf
Mikko Korhoselle jälleen tuhti onnistuminen Italian Openissa
Teksti Marko Kuivasaari Sunnuntaina 18. syyskuuta 2022
Hyvin pelannut Mikko Korhonen nousi Race to Dubai -listalla sijalle 75. Kuva: Getty Images
Viimeisen reiän tuplabogey pudotti Tapio Pulkkasen kärkitusinasta.
Mikko Korhonen esiintyi jälleen edukseen ensi vuonna Ryder Cupia isännöivällä Marco Simone Golf Clubin kentällä. Hän pelasi Italian Openin neljännellä kierroksella tuloksen 69, ja venyi kovatasoisessa DP World Tourin kilpailussa mainiosti 11. sijalle.
Korhoselle kirjattiin sunnuntaina viisi birdieä ja kolme bogia. Tapahtumia riitti etenkin sisääntulon jälkimmäisellä puoliskolla, jossa hän teki vain yhden parin. Erityisen maukas oli 18. reiän birdie, joka piti hänet hetkellisesti kärkikymmenikössä. Oliver Bekkerin päätösreiällä tekemä nelonen lopulta haihdutti haaveet kauden kolmannesta top 10 -sijoituksesta.
”Hyvä viikko oli ja kiva pelata suhteellisen ehjä kisa. Ei ollut kauhean helppoa tänään, vaikka tuulta oli aika paljon vähemmän kuin muina päivinä. Kenties liput olivat vähän vaikeammissa paikoissa”, reilut 55 000 euroa palkintorahaa tienannut Korhonen sanoi.
”Peli oli hyvää, pari hyvää paikkaa missasin alussa, mutta muuten ihan jees. Pari harmittavaa bogia takaysille, mutta niitä tulee täällä herkästi, jos missaa avauksella väylän”, hän jatkoi.
Espoolaiselle Marco Simonen kenttä tuntuu sopivan erityisen hyvin, sillä samalla areenalla pelatussa vuodentakaisessa kilpailussa hän oli kahdeksas.
Tapio Pulkkanen (-4) kiilasi hetkellisesti Korhosen edelle top 10:een iskettyään kierroksen puolivälissä neljä birdieä. Tuloksen 70 pelannut Pulkkanen oli vielä loppusuoralla kiinni paikasta kärkitusinaan, kunnes sortui viimeisellä reiällä tuplabogiin.
Pulkkanen menetti sunnuntaina sijoituksissa seitsemän pykälää jaettuaan 23. tilan Ruotsin Jesper Kennegårdin kanssa.
”Hyvä päivä viimeistä reikää lukuunottamatta. Kohtuullinen kisa, mutta tuntuu siltä, että parempaa olisi saumat tällä hetkellä. Uutta yritystä ensi viikolla Pariisissa”, Pulkkanen kertoi.
Kalle Samoojan (par) viikonloppu oli Pulkkasen tavoin laskusuuntainen. Päätöspäivänä tuli toinen peräkkäinen 72 lyönnin kierros, ja käteen jäi 41. sija.
”Olihan tämä aika virheiden sävyttämä viikko, joka tänään myös näkyi aika selvästi”, hän sanoi tiedotteessa.
Robert MacIntyre hankki sunnuntaina skotlantilaisille kauden neljännen voiton DP World Tourilla. Kuva: Getty Images
Samooja kertoi olevansa putti- ja avauspeliinsä suhteellisen tyytyväinen.
”Ensi viikko tulee olemaan vähintään yhtä haastava, joten peliä täytyy vain terävöittää.”
Muista suomalaisista, Sami Välimäki karsiutui kahdelta jälkimmäiseltä kierrokselta.
Poikkeuksellisen nimekkään pelaajakaartin Roomaan houkutelleen Italian Openin kärkitaistelusta muodostui tasainen kamppailu, joka ratkaistiin uusinnassa Robert MacIntyren ja Matt Fitzpatrickin (-14) kesken. Yli puoli miljoonaa euroa kuitannut MacIntyre päätti Fitzpatrickin pyristelyt ensimmäisellä playoff-reiällä tekemällään birdiellä.
Voitto oli vuonna 2019 DP World Tourilla parhaaksi tulokkaaksi valitulle MacIntyrelle toinen pääkiertueella. Ensimmäinen tuli vajaat kaksi vuotta sitten Kyproksella käydyssä turnauksessa. MacIntyre oli edellisen kerran sijoittunut top 10:een helmikuun Ras Al Khaimah Classicissa, ja hän tekee lyhyen tauon jälkeen maailmanlistalla paluun sadan parhaan joukkoon.
MacIntyrestä, 26, tuli myös vuosituhannen ensimmäinen skotlantilaisvoittaja Italian Openissa.
Lue seuraavaksi: Mikko Korhonen kiri kamppailemaan huippusijoituksista Ryder Cup -kentällä
Tapio Pulkkasen vakuuttava vire jatkui myös Old Coursella – ”Hyvin oli pallo hallussa tänäänkin”
Matias Honkala taisteli kalkkiviivoilla jatkoon DP World Tourin karsinnoissa
Torjuntavoitto Kingsbarnsilla – Tapio Pulkkanen venytti ankarassa säässä top 10:een
Tapio Pulkkanen jälleen teräksisen kova Carnoustiella, myös Rory McIlroy jäi jalkoihin
Rajuilma saapuu St. Andrewsiin – tällaisessa säässä kisa pelataan
Hurja keli alkoi jo Alfred Dunhill Championshipin treenikierroksella, Pulkkasta se ei säikäytä: ”Pari mailaa ainakin… kyl mä tykkään”
Guido Migliozzi vei voiton lauantain mustasta hetkestä toipuneen Rasmus Højgaardin nenän edestä
Shokeeraava alku hyydytti Tapio Pulkkasen kirin Ranskan golfpyhätössä
Kauas lentävät raudat yllättivät Pulkkasen, myös Välimäki punnersi jatkoon
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Oma kommentti Peruuta vastaus
Kiira Riihijärven huippukierros jo lähes sinetöi LPGA Tourin pelioikeuden
Matilda Castren ei löytänyt parasta peliään päätöskierroksella
Itsevarmuus huipussaan – Mississippin kisan voittaja tuuletteli saavutustaan jo kesken ratkaisuputin
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Golfmatkojen kysyntä on parhaillaan huimaa – “Koko Eurooppa haluaa matkustaa tällä hetkellä”
Oppaana Kenttäranking: Itä-Suomessa vaihtui kärjen järjestys – Top 10:een kolmaskin kenttä
Ursula Wikströmin vahva syysvire jatkuu – studiossa puhutti myös nuorten golfharrastus ja elämä
Golfpiste Podcast · #182 – Ursula Wikströmin vahva vire jatkuu – studiossa puhutti myös nuorten golfaaminen ja elämä
- Live Scoring -
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.